Country Joe and the Fish

thumb|''Country Joe and the Fish'' en 1967.
thumb|Country Joe McDonald.
thumb|Bruce Barhol en concert amb lo ''Country Joe Band'' l'11 d'agost de 2005
**Country Joe and the Fish** es un grop rock/folk/Psiquedelic conegut per son engatjament contra la Guèrra del Vietnam e sa prestacion al festenal de Woodstock. Lo grop foguèt fondat per Country Joe McDonald al cant e Barry Melton, dich *The Fish*, a la guitarra. Es un grop emblematic del San Francisco Sound

Lo quita nom del grop anoncia un certa politizacion: *Country Joe* es lo chafre de Ïosif Stalin pendent la Segonda Guèrra mondiala, *The Fish* seriá una referéncia a una citacion de Mao Zedong
(« L'armada deu èsser dins lo pòble coma un peisson dins l'aiga »).   

## Biografia
Country Joe McDonald e Barry Melton comencèron lor collaboracion per d'enregistraments en ajuda al jornal politic de McDonald *Rag Baby*. Alara decidiguèron de formar un grop *Country Joe and the Fish*. Barry Melton èra lo guitarrista solista e Country Joe fasiá la partida vocala. Après fòrça cambiaments de formacion, subretot aprés lo tresen album, Together, Melton e McDonald formèron lo nuclèu estable del grop  que durèt fins a la fin dels ans 1960. Melton contunhèt lo grop après la partença de McDonald. D'anciens membres de Big Brother and the Holding Company, Peter Albin e David Getz, lo jonguèron après que Janis Joplin quitèt aquel grop.

La cançon mai coneguda es *I Feel Like I'm Fixin' to Die Rag*, qu'a per subjècte la guèrra del Vietnam demanda « One, two, three, what are we fighting for? », o « Un, dos, tres, per que nos batèm? ». Aquel repic es plan conegut de la generacion que seguissiá lo festenal de Woodstock e la guèrra del Viêt Nam, pendent los ans 1960 e 1970.

Lo grop es tanben conegut per *The Fish Cheer* qu'es una seriá de questions–responsas amb l’assisténcia pendent que Joe letreja lo mot 'fish' (« Give me an F! "… »), pas res d’extraordinari levat que a Woodstock remplacèt 'fish' per 'fuck'.

Quitament se son nom es ligat a aqueles eveniments, *Country Joe & The Fish* es l’autor de 33 albums e escriguèt de centenas de cançons pendent una carrièra que durèt près de 40 ans. 

L'album *Electric Music for the Mind and Body* foguèt difusat de biais important sus las radios FM en 1967.

*Country Joe and the Fish* es un dels primiers grops de rock psiquedelic, joguèt dins los nauts luòc de la musica pop/rock dels ans 1960.

Jogavan regularament al Fillmore West, al Fillmore East e al Family Dog Avalon Ballroom. Fasián l’aficha amb Jefferson Airplane, Grateful Dead, Quicksilver Messenger Service, Led Zeppelin, e Iron Butterfly.

Joguèron al Festenal international de musica pop de Monterey en 1967 e al Festenal de Woodstock en 1969. 

En 1971, lo grop figura dins un film de western que lo ròtle principal es interpretat per Don Johnson. I joguèron una tropa de bandolièr nomenat leos Crackers. Lo film, *Zachariah*, foguèt escrich pel Firesign Theater. Tanben aguèron un ròtle dins lo film *More American Graffiti* de Bill L.Norton (produch per George Lucas).

Barry Melton contunha de jogar dins la region de San Francisco e recentament faguèt una seriá de concèrts en Angletèrra, França, Itàlia e en Russia.

En 2004, *Country Joe* tornèt reunir son grop amb los membres d’origina, jol nom de *Country Joe Band* - Bruce Barthol, David Bennett Cohen e Gary ''Chicken'' Hirsh. Lo grop faguèt una virada als Estats Units d'America (coma un retorn a Woodstock), puèi al Reialme Unit (a Londres e al Festenal de l'illa de Wight).

## Discografia
* *[[Electric Music for the Mind and Body]]* (1967)
* *[[I-Feel-Like-I'm-Fixin'-to-Die]]*  (1967)
* *Together*  (1968)
* *Here We Are Again*  (1969)
* *Greatest Hits* (1969)
* *C.J.Fish*  (1970)
* *The Best of Country Joe and The Fish*  (1973)
* *Reunion*  (1977)
* *Collected Country Joe and The Fish*  (1988)
* *[[Live! Fillmore West 1969|Live! ]][[Live! Fillmore West 1969|Fillmore West 1969]]* (1996)

## Notas e referéncias


## Vejatz tanben
* The "Fish" Cheer/I-Feel-Like-I'm-Fixin'-to-Die Rag&nbsp;<span class="indicateur-langue" title="Équivalent de l’article « The "Fish" Cheer/I-Feel-Like-I'm-Fixin'-to-Die Rag » dans une autre langue">(en)

## Ligams extèrnes
* Country Joe and the Fish
* CountryJoe.com
* Barry "The Fish" Melton
* Notorious cheer from Woodstock (Real Audio)
* CJFishlegacy.com